b"\n_START_ARTICLE_\nCentralorganisationen S\xc3\xb8fart\n_START_PARAGRAPH_\nCentralorganisationen S\xc3\xb8fart (CO-S\xc3\xb8fart) er en kartellignende sammenslutning mellem  Dansk Metals Maritime Afdeling, FOA S\xc3\xb8fart, Centralforeningen for Stampersonel, Dansk El-Forbund og Serviceforbundet._NEWLINE_CO-S\xc3\xb8fart blev stiftet af Dansk S\xc3\xb8-Restaurations Forening og Metal S\xc3\xb8fart 1. juli 2005 og 1. september 2009 blev S\xc3\xb8v\xc3\xa6rnets Konstabelforening optaget i CO-S\xc3\xb8fart. Pr. 1. november 2011 indtr\xc3\xa5dte Fag og Arbejde's S\xc3\xb8fartsgruppe (FOA S\xc3\xb8fart) i CO-S\xc3\xb8fart. Den 1. april 2012 indtr\xc3\xa5dte Dansk El-Forbund i CO-S\xc3\xb8fart. Pr. 1. december 2014 indtr\xc3\xa5dte Serviceforbundet._NEWLINE_Samlet repr\xc3\xa6senterer CO-S\xc3\xb8fart den v\xc3\xa6sentlig del af de s\xc3\xb8farende i den danske handelsfl\xc3\xa5de, b\xc3\xa5de officerer og menige; desuden mellemledere og den manuelle gruppe i S\xc3\xb8v\xc3\xa6rnet._NEWLINE_Dansk S\xc3\xb8-Restaurations Forening fusionerede i januar 2011 med Dansk Metal, hvorefter hele det maritime omr\xc3\xa5de i Dansk Metal, herunder Metal S\xc3\xb8fart, blev samlet i en afdeling ved navn Dansk Metals Maritime Afdeling (DMMA). Denne er fortsat medlem af Centralorganisationen S\xc3\xb8fart. Den 1. januar 2016 fusionerede S\xc3\xb8v\xc3\xa6rnets Konstabelforening med Centraforeningen for Stampersonel, som derefter indtr\xc3\xa5dte i CO-S\xc3\xb8fart._NEWLINE_Fra 1. januar 2016 best\xc3\xa5r CO-S\xc3\xb8fart s\xc3\xa5ledes af Dansk Metals Maritime Afdeling, FOA S\xc3\xb8fart, Dansk El-Forbund, Serviceforbundet og Centralforeningen for Stampersonel. _NEWLINE_De fem organisationer optr\xc3\xa6der som en enhed ved forhandlinger og i forbindelse med bes\xc3\xa6ttelse af poster i n\xc3\xa6vn, udvalg og lignende. De er adskilte for s\xc3\xa5 vidt g\xc3\xa6lder: Hovedorganisationer, foreningsbestyrelse, kontingent, a-kasse, underskrivelse af overenskomster.\n_START_SECTION_\nBestyrelse\n_START_PARAGRAPH_\nFormand for CO-S\xc3\xb8fart er A. Ole Philipsen fra DMMA."